Държавен вестник, бр. 84, 2022 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  84
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 247
На основание чл. 98, т. 7 от Конституцията 
на Република България във връзка с чл. 19в, 
ал. 1 и 2 от Закона за специалните разузна­
вателни средства
П О С Т А Н О В Я В А М :
Преназначавам Бисер Кръстев Борисов 
като председател на Държавна агенция „Тех­
нически операции“, считано от 23 октомври 
2022 г. за срок до 23 октомври 2027 г.
Изпълнението на указа възлагам на ми­
нистър-председателя.
Издаден в София на 17 октомври 2022 г.
Президент на Републиката: 
Румен Радев
Министър-председател: 
Гълъб Донев
Подпечатан с държавния печат.
Министър на правосъдието:
Крум Зарков
6670
МИНИСТЕРСКИ СЪВЕТ
ПОСТАНОВЛЕНИЕ № 331
ОТ 17 ОКТОМВРИ 2022 Г.
за приемане на Устройствен правилник на 
Изпълнителната агенция по околна среда
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствения 
правилник на Изпълнителната агенция по 
околна среда.
Заключителни разпоредби
§ 1. Отменя се Устройственият правилник 
на Изпълнителната агенция по околна среда, 
приет с Постановление № 162 на Минис­
терския съвет от 2010 г. (обн., ДВ, бр. 62 от 
2010 г.; изм. и доп., бр. 16, 33 и 102 от 2011 г., 
бр. 22 от 2012 г., бр. 27 от 2014 г., бр. 32 и 84 
от 2015 г., бр. 96 от 2016 г., бр. 80 от 2017 г. и 
бр. 3, 23 и 74 от 2019 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:
Гълъб Донев
Главен секретар на Министерския съвет: 
Красимир Божанов
УСТРОЙСТВЕН ПРАВИЛНИК
на Изпълнителната агенция по околна среда
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат дейността, 
структурата, организацията на работа и съставът 
на Изпълнителната агенция по околна среда, 
наричана по-нататък „Агенцията“.
Чл. 2. (1) Агенцията е юридическо лице и 
администрация към министъра на околната 
среда и водите за осъществяване на прилага­
нето на изискванията на законодателството и 
нормативната уредба, свързани с околната среда, 
в т.ч. ръководство на Националната система за 
мониторинг на околната среда (НСМОС), със 
седалище в гр. София и с адрес на управление 
гр. София, бул. „Цар Борис III“ № 136.
(2) Изпълнителният директор на Агенцията 
е второстепенен разпоредител с бюджет по 
бюджета на Министерството на околната среда 
и водите (МОСВ).
Г л а в а  в т о р а
ИЗПЪЛНИТЕЛЕН ДИРЕКТОР
Раздел I
Общи положения
Чл. 3. (1) Агенцията се ръководи и предста­
влява от изпълнителен директор.
(2) Договорът с изпълнителния директор 
се сключва, изменя се и се прекратява от 
министъра на околната среда и водите след 
съгласуване с министър-председателя.
(3) При осъществяване на своите правомо­
щия изпълнителният директор се подпомага 
от двама заместник изпълнителни директори.
(4) Договорът със заместник изпълнителния 
директор се сключва, изменя се и се прекратява 
от изпълнителния директор.
(5) Изпълнителният директор делегира със 
заповед правомощия на заместник изпълни­
телния директор и определя функциите му.
(6) За обсъждане и решаване на въпроси, 
касаещи дейността на Агенцията, се създава 
със заповед дирекционен съвет и експертен 
екологичен съвет.
(7) За осигуряване на дейностите по из­
пълнение и/или управление на проекти или 
програми, финансирани със средства от Евро­
пейски фондове или от други международни 
финансови институции и донори, когато Аген­
цията е бенефициент, може да се назначават 
служители по срочно трудово правоотношение 
за срока на съответната дейност по проекта 
или програмата, като възнагражденията на тези 
служители се финансират изцяло със средства 
на съответния проект или програма.
(8) Изпълнителният директор представя на 
министъра на околната среда и водите ежегод­
ни отчети за дейността на съветите по ал. 7.